# ESA-tiimin kokousmuistio 9.6.2022

Aika: 9.6. klo 12.00 – 13.45

Paikka: Teams

Paikalla: Riitta Aromäki  
Jaana Jäntti   
Ville-Pekka Nummi  
Elina Pahlsten

Jarkko Rikkilä

Maria Rissanen

Teija Ruuhikorpi   
Ismo Santala

## 1. ESA-tiimin uusi puheenjohtaja esittäytyy

Ville-Pekka jättäytyy pois puheenjohtajan tehtävistä ja jatkaa ESA-tiimin rivijäsenenä sekä ESKO-tiimin jäsenenä. ESA-tiimin puheenjohtajan tehtäviä hoitaa jatkossa kirjastonhoitaja Maria Rissanen.

Maria työskentelee Sampolan kirjastolla Tampereella lastenkirjastonhoitajana ja aluekirjastonjohtajan varahenkilönä. Hänellä on pitkä työkokemus Celia-asioiden parissa sekä kirjastossa erityisryhmien kanssa työskentelystä, mutta kiinnostus erityisryhmien ja vähemmistöjen palveluihin ja yhdenvertaisuuteen perustuu omakohtaiseen kokemukseen ja siitä kumpuavaan haluun parantaa entisestään kirjaston yhdenvertaisuuteen liittyviä asioita.

## 2. Kuulumiset

Riitta: Kirjaston agentit ovat menossa Nekalaan Liikkuvan kirjaston kanssa tapaamaan ukrainalaisia, luvassa on pääasiassa kirjaston palveluiden esittelyä. Monikielisen kirjaston kokoelma on saatu lisää kipeästi kaivattuja ukrainankielisiä kirjoja. Lisäksi Metsossa on käynyt poikkeuksellisen laaja kirja erilaisia ryhmiä.

Elina Pahlsten: Ensimmäistä kertaa mukana ESA-tiimin kokouksessa. Tervetuloa, Elina! Elina on ollut aiemmin mukana useissa ESA-foorumeissa ja pyysi päästä mukaan erityisesti omien kiinnostustensa vuoksi. Elina on Äänekosken kirjaston kirjastonhoitaja, jolla on vastuullaan aikuisten osasto. Äänekosken kirjaston ESA-asiat ovat varsin levällään ja siksi juuri Elina halusi liittyä ESA-tiimiin. Hiljattain Äänekosken kirjastoon on saatu sukupuolineutraalivessa!

Jaana: Ukrainalaisia asiakkaita tullut kirjaston asiakkaiksi ja heille on tehty kirjastokortteja käännösohjelmien avulla. Kuluvalla viikolla kirjastokorttihakemus saatiin käännettyä ukrainaksi, joka on helpottanut asiakaspalvelua paljon. Lisäksi kirjasto sai lahjoituksena melkein 100 ukrainankielistä lasten kirjaa, joita on nyt luetteloitu kirjaston kokoelmaan. Kevään aikana on myös parannettu opasteita, etenkin ulko-ovien opasteita.

Jarkko: Jarkko keskusteli Ville-Pekan ja Salmenkankaan Niinan kanssa ESA-tiimin tulevaisuudesta. Vahva tunne on, että ESA-tiimillä on suuri rooli saavutettavuuden ja yhdenvertaisuuden parantamisen parissa, joten ESA-tiimin työpanosta kaivataan jatkossakin ja se on arvokasta. AkePike järjesti noin 40 erilaista tilaisuutta, jotka keräsi noin 1300 seuraajaa. Mietinnässä, missä muodossa oppimista jatkossa tarjotaan. Syksyllä tulossa verkkosivu-uudistus, Pienten kirjastojen vaikuttamisopas tulossa.

Ville-Pekka: Syksyllä Ville-Pekka aloittaa lainauspalvelupäällikön sijaisuuden, mutta pysyy siitä huolimatta mukana ESA-tiimissä. Sote-asioiden tulevaisuus ja se, kuinka ne tulevat vaikuttamaan kirjastoon mietityttävät – tämä vaikutus ei välttämättä ole kovin suuri, mutta todennäköisesti joitain muutoksia tulee olemaan, ainakin liittyen yhteistyöhön asumispalveluiden ja kotipalvelun osalta. Näistä on kuitenkin hyvin vaikea sanoa tässä vaiheessa mitään. Kotipalveluissa on päästy vihdoinkin palaamaan kohtalaisen tavalliseen toimintaan – Luen sinulle -toiminta on muun muassa palannut toimintaan ja palvelukioskitoiminta, jossa esitellään eri palveluita lähitoreilla ja palvelukeskuksilla, on käynnistynyt. Myös Tredun lähihoitajaopiskelijoille on voitu jälleen esitellä kirjastopalveluita ja kirjaston kotipalvelua, ja jalkautumaankin on päästy. Kiinnostava asia on poikkihallinnollinen tiimin kulttuurikaari kiinnostaa mahdollisuuksien puolesta, sillä tässä tiimissä on mukana useita eri kaupungin toimijoita ja kirjastoilta kotipalveluosasto. Poikkihallinnollisen tiimin tarkoitus on parantaa ikäihmisten hyvinvointia.

Ismo: Celia käynnistää syksyllä kansallisen lukukampanjan ”Kerro, kerro, kirjani”, johon saadaan elokuussa kampanjamateriaalia. Lukukampanja toteutuu syyskuussa ja on kestoltaan kaksi viikkoa. Lukukampanjasta ei ole vielä tarkempaa tietoa saatavilla, mutta Ismo tiedottaa heti, kun tietää enemmän. Metson tietopalveluosaston osalta ESA-asioissa on ollut kohtuullisen hiljaista nyt.

Maria: Sampolassa on ollut aika hiljaista ESA-asioiden suhteen, mutta perinteinen Luki-info on jälleen tulossa syksyllä. Luki-info on Pirkanmaan Erilaisten Oppijoiden, Opinverstaan ja Sampolan kirjaston yhdessä järjestämä pop-up -info erilaisia oppijoita ja lukijoita hyödyttävistä palveluista. Kirjasto on mukana markkinoimassa Celian palveluita.

## 2. ESKO-tiimin kuulumiset

ESKO-tiimin järjestämä kaksipäiväinen koulutuspäivä on tulossa ensi vuonna, pitkän koronatauon jälkeen. ESKO -tiimi on vanha koti- ja laitospalveluiden työryhmä, joten sillä on vahva painotus ikäihmisten palveluihin, ja siksi ESKO-tiimin ja ESA-tiimin rinnakkain elo onkin tärkeää.

## 2. Tulevan syksyn ESA-foorumi

ESA-foorumi pidetään 28.9.2022.

Aiemmin on ollut puhetta, että ESA-foorumi pidettäisiin vain kerran vuoteen. Onko vuotuinen ajankohta keväällä vai syksyllä? Nyt ESA-foorumi on syksyllä ja ESA-foorumin tulevaisuutta päätettiin pohtia sitten, kun seuraava foorumi on toteutettu. Pohdittiin mahdollisuutta pitää yhden ison koulutuspäivän sijasta muutama pienempi, kestoltaan lyhyempi koulutushetki. Olisiko lyhyisiin koulutushetkiin helpompi osallistua ja saisiko niiden avulla pidettyä ESA-foorumia tehokkaammin esillä esteettömyys, saavutettavuus ja yhdenvertaisuus -asioita? Palataan pohdintaan ESA-foorumin jälkeen.

Päätettiin seuraavan ESA-foorumin teemaksi monikielisyys, ja suunnitellaan tuleva ESA-foorumi vuonna 2018 pidetyn ”Monikielisyyden mahdollisuudet kirjastossa” -koulutuspäivän päivitetyksi ja syventäväksi versioksi. Pysytään siis suunnilleen samoissa teemoissa kuin kyseisessä koulutuspäivässä, mutta otetaan teemoihin ajankohtaisempi tai syventävämpi näkökulma. Koulutuspäivän teemoiksi / luentojen aiheiksi päätettiin:

* selkokieli, kysytään vieraaksi esimerkiksi Tuija Takalaa tai jotakuta toista asiantuntijaa Selkokeskuksen kautta
* monikielisen kirjaston syventävä esittely, jatkoa 2018 pidetylle perusesittelylle, pyydetään vieraaksi Eeva Pilviötä
* venäjänkielinen kirjasto
* pyydetään Päivi Litmanen-Peitsalaa puhumaan aiheella ”Kirjastot ja Ukraina”
* pyydetään Mainion tai jonkun muun vastaavan tahon edustaja esittelemään palveluitaan tai pyydetään kokemusasiantuntija eli Suomessa asuva, muuta kieltä kuin suomea tai ruotsia puhuva henkilö vieraaksi – pohditaan tätä viimeistä kohtaa vielä.

Päätettiin pitää ESA-foorumi etänä, sillä silloin useampien työntekijöiden on helpompi osallistua pienistäkin kirjastoista.

## 3. ESA-foorumin tulevaisuus? Pohdintaa.

Pohdittiin, millä lailla ESA-foorumin ja oikeastaan koko ESA-tiimin kannattaisi jatkossa toimia – millä painotuksilla ja millä formaatilla? Kulttuurihyvinvoinnista puhutaan nyt paljon – millä tavalla kirjastot voisivat edesauttaa kulttuurihyvinvointia ja kuinka se näkyy erityisryhmien palveluissa? Millaista yhteistyötä ESA-tiimi voisi tehdä Digi- ja Lanu-tiimien kanssa?  
  
Henkilökunnan kouluttaminen esteettömyys ja saavutettavuus -asioissa koettiin tärkeänä ja hyödyllisenä tapana, jolla olisi syytä jatkaa. Kouluttaminen auttaa pitämään asioita esillä ja sekä muistuttaa että tekee tutuksi erityis- ja vähemmistöryhmiä koskettavia palveluita. Mutta onko yksi vuosittainen koulutus se paras tapa? Pohdimme mahdollisuutta pilkkoa ESA-foorumi esimerkiksi neljään pienempään, lyhyempi kestoiseen koulutushetkeen. Mutta pidetäänkö sen lisäksi vielä koko päivän kestävä ESA-foorumikin?

Pohdimme myös, mitä muuta voisimme tehdä kuin järjestää koulutusta, joka liittyy yhdenvertaisuuteen. Yksi mahdollisuus olisi henkilökunnalle suunnattu uutiskirje, mutta kuka pystyisi kirjoittamaan uutiskirjettä, onko tähän resursseja? Jarkko kertoi AkePiken uudistuvista nettisivuista ja niiden tarjoamista mahdollisuuksista. AkePiken uusille sivuille on tulossa sivusto, jossa voidaan nostaa esiin tiettyjä yksittäisiä aiheita blogipostausten muodossa ja kohtaamis-sivut, joissa on tarkoitus esitellä henkilökuntaa. Voisiko näitä hyödyntää ESA-tiimin tarkoituksiin? Lisäksi voisimme pitää ESA-etäkahvit AkePiken ratkaisukahvien tapaan. ESA-etäkahvit olisivat kaikille avoin etätilaisuus, jossa voisimme puhua ajankohtaisista aiheista liittyen esteettömyyteen tai saavutettavuuteen ja tarjota kollegoille tilaisuus kysyä erilaista asioista aiheeseen liittyen. Päätettiin palata pohdintaan ESA-foorumin jälkeen.

## 4. Seuraava kokous

Seuraava kokous 11.8. klo 12-14

ESA-tiimin livetapaaminen 24.10.Kortepohjan kirjastossa? Jarkko selvittää vierailumahdollisuutta.